Държавен вестник, бр. 35, 2026 г., стр. 7

БРОЙ  35	
Д Ъ Р Ж А В Е Н  В Е С Т Н И К 	
СТР.  7  
включването на информация за вулканични 
изригвания в прогнозите за значими метео­
рологични явления. 
Чл. 10. Консултативните центрове за вул­
канична пепел:
1. осъществяват наблюдение за вулканич­
на дейност посредством данни от спътници, 
наземни и бордови средства за откриване 
наличието и степента на вулканична пепел 
в атмосферата;
2. активират числен модел за определяне на 
траекторията и концентрацията на вулканич­
на пепел с цел прогнозиране на движението 
на засечени или отчетени облаци от пепел;
3. предоставят информация относно „об­
лака“ от вулканична пепел на организации, 
оператори и други институции, които могат да 
бъдат засегнати от възникнало замърсяване.
Чл. 11. Консултативните центрове за тро­
пични циклони:
1. извършват наблюдение за развитието на 
тропичните циклони; 
2. предоставят информация относно место­
положението на центъра на циклона, скоростта 
и посоката на движението му, налягането в 
центъра на циклона, както и максималния 
срез на приземния вятър в близост до цен­
търа на циклона.
Чл. 12. Центровете за космическо време:
1. извършват наземни, въздушни и косми­
чески наблюдения, за да се открие и предвиди 
наличие на явления на космическото време, 
които оказват влияние върху базираната на 
глобални системи за сателитна навигация и 
на късовълновите радиокомуникации;
2. предоставят информация относно сте­
пента, сериозността и продължителността на 
явленията на космическото време.
Раздел II
Сертифициране, надзор и контрол на дос­
тавчиците на метеорологично обслужване 
за нуждите на гражданското въздухоплаване 
Чл. 13. (1) Главна дирекция „Гражданска 
въздухоплавателна администрация“ е нацио­
налният компетентен орган по сертифициране 
и надзор на доставчиците на услуги, включи­
телно и за предоставящите метеорологично 
обслужване за нуждите на гражданското 
въздухоплаване във въздушното пространство 
на Република България. 
(2) Част от проверките по отношение на 
спазването на изискванията, приложими към 
доставчиците на метеорологично обслужване 
и при спазване на реда и условията, посочени в 
Приложение II на Регламент (ЕС) № 2017/373, 
могат да бъдат осъществявани от организации 
по смисъла на чл. 16в, ал. 3, т. 3 от Закона 
за гражданското въздухоплаване.
Чл. 14. Главният директор на ГД ГВА из­
дава свидетелство за упражняване на права 
за доставчик на метеорологично обслужване 
в Република България след изпълнение на 
относимите изисквания, посочени в чл. 6 от 
Регламент за изпълнение (ЕС) 2017/373, и по 
реда, посочен в Наредба № 26.
Раздел III
Доставчици на метеорологично обслужване
Чл. 15. (1) Доставчиците на метеорологич­
но обслужване въвеждат и прилагат схема 
за компетентност, чрез която се определят 
изискванията, условията и редът за удосто­
веряване и поддържане на компетентността 
на метеорологичния персонал, посочени в 
приложение № 1.
(2) Схемата за компетентност на доставчи­
ка на метеорологично обслужване се одобрява 
от главния директор на ГД ГВА.
(3) Специалистите, предоставящи метеоро­
логично обслужване, следва да отговарят на 
изискванията за компетентност, посочени в 
приложение № 1, и да притежават удостовере­
ние за компетентност, издадено от доставчика 
на метеорологично обслужване.
Чл. 16. Доставчиците на метеорологично 
обслужване взаимодействат с международ­
ните метеорологични организации и органи, 
структури на съседни държави и авиационни 
оператори по предоставяне и използване на 
метеорологична информация.
Раздел IV
Метеорологична служба за следене (МСС)
Чл. 17. (1) Метеорологичната служба за 
следене:
1. наблюдава метеорологичните условия, 
оказващи влияние върху изпълнението на 
полетите;
2. предоставя информация относно настъ­
пили или очаквани метеорологични събития 
по маршрута и други явления в атмосферата, 
които могат да повлияят на безопасността на 
въздухоплавателното средство в определена 
зона на отговорност.
(2) Изискванията към метеорологичната 
служба за следене и дейността є се съдържат 
в Приложение V, раздел 2, глава 3 от Регла­
мент (ЕС) 2017/373. 
Раздел V 
Летищни метеорологични служби (ЛМС)
Чл. 18. (1) Летищните метеорологични 
служби (Aerodrome Meteorological Offices) 
отговарят за метеорологичното обслужване 
на летищата.
(2) Главният директор на ГД ГВА може 
да определи със заповед една летищна ме­
теорологична служба да бъде отговорна за 
няколко летища.